धारवाड़ में बस स्टैंड पर बैठा था; कर्नाटक में केवल महिलाओं के लिए चल रही स्कीम
कर्नाटक के कुंडगोल में सांशी बस स्टैंड पर गुरुवार को कुछ लोगों ने एक 58 साल के आदमी को पकड़ लिया। लोगों का आरोप था कि उसने महिलाओं के लिए मुफ्त बस यात्रा शक्ति योजना का लाभ उठाने के लिए बुर्का पहन रखा था। वीरभद्र Karnataka Hindu Man Burqa Video Controversy
कर्नाटक के धारवाड़ में सांशी बस स्टैंड पर गुरुवार को कुछ लोगों ने एक 58 साल के आदमी को पकड़ लिया। लोगों का आरोप था कि उसने महिलाओं के लिए मुफ्त बस यात्रा शक्ति योजना का लाभ उठाने के लिए बुर्का पहन रखा था।
वीरभद्र निंगय्या नाम का यह शख्स जब बुर्का पहनकर बस स्टैंड में बैठा था, तो स्थानीय लोगों ने उसे पुरुषों जैसे व्यवहार को देखा था, इसके बाद उन्होंने पुलिस को खबर की। पुलिस ने पूछताछ के बाद चेतावनी देकर इस शख्स को छोड़ दिया।
आरोपी के पास महिला आधार कार्ड की फोटोकॉपी भी मिली 
पुलिस के आने के बाद वीरभद्र की तलाशी ली गई, जिसमें उसके पास एक महिला के आधार कार्ड की फोटोकॉपी भी मिली। पूछताछ के दौरान पता चला कि यह व्यक्ति विजयपुरा जिले के गोडागेरी गांव का रहने वाला है। वह ट्रेन के जरिए बेंगलुरु से सांशी आया। यहां बस स्टैंड पर आने के बाद उसे एक बैग मिला, जिसके अंदर बुर्का था।
वीरभद्र ने पुलिस से कहा कि उसने बुर्का इसलिए पहना था, ताकि वह बस स्टैंड पर भीख मांग सके।
क्या है कर्नाटक की फ्री बस सर्विस यानी शक्ति योजना
कर्नाटक में महिलाओं के लिए मुफ्त बस सेवा लागू हो चुकी है। शक्ति योजना को 11 जून 2023 को लॉन्च किया गया था। इस सेवा को लागू करना कर्नाटक में विधानसभा चुनाव से पहले कांग्रेस के पांच चुनावी वादों में शामिल था। जिसका उद्देश्य महिलाओं को मुफ्त बस सेवा देकर उन्हें आर्थिक रूप से सशक्त बनाना है।
इस योजना के तहत महिलाएं केवल कर्नाटक सड़क परिवहन की बसों में ही मुफ्त सफर कर सकती हैं। राज्य सरकार का कहना है कि इससे राज्य की 42 लाख महिलाओं को फायदा मिलेगा।
महिलाओं के लिए सुविधाओं से जुड़ी ये खबरें भी पढ़ें...
कर्नाटक में महिलाओं के लिए फ्री बस सर्विस शुरू
'शक्ति योजना' की लॉन्चिंग के दौरान विधायक रूपकला ने महिलाओं को बैठाकर खुद बस चलाई। इस दौरान उन्होंने गलती से बैक गियर लगा दिया। बस पीछे पार्किंग में खड़ी गाड़ियों से टकरा गई। पास में खड़े बस ड्राइवर ने तुरंत स्टीयरिंग हाथ में लेकर स्थिति को संभाल लिया। पढ़ें पूरी खबर...